лѣ́ствичникъ: моли́тва є́сть, по ка́честву своему̀, сопребыва́ніе и соедине́ніе человѣ́ка съ бг҃омъ: по дѣ́йству же, мі́ра состоя́ніе, бж҃іе примире́ніе, сле́зъ ма́ти и па́ки дще́рь, грѣхѡ́въѡчище́ніе, искуше́ній мо́стъ, скорбе́й средостѣ́ніе, бра́ней сокруше́ніе, а́гг҃льское дѣ́ло, безпло́тныхъ всѣ́хъ пи́ща, бу́дущее весе́ліе, безконе́чное дѣ́ланіе, добродѣ́телей исто́чникъ, дарова́ній вина̀, предъ̑успѣ́яніе неви́димое, пи́ща душѝ, ума̀ просвѣще́ніе, ѿча́янію сѣки́ра, упова́нія утвержде́ніе, печа́ли избавле́ніе, бога́тство и́нокѡвъ, безмо́лвникѡвъ сокро́вище, я́рости умале́ніе, зерца́ло предъ̑успѣ́янія, умѣ́ренности явле́ніе, устрое́нія показа́ніе, бу́дущихъ ѿкрове́ніе, сла́вы зна́меніе